Ruotsissa junaliikenne on keskeytyksissä Tukholman eteläpuolella poliisioperaation takia. Myös poliisin pommiryhmä on paikalla.

Poliisin tiedottajan mukaan raidealueella oli havaittu ihmisiä, joita siellä ei kuuluisi olla. Hälytys poliisille tuli varhain aamulla.

Yleisradioyhtiö SVT:n mukaan raidealueelta etsitään myös sinne kuulumattomia esineitä.

Liikenne on keskeytyksissä Tukholman ja Alvsjön välillä. Poliisi ei osannut vielä aamulla sanoa, milloin liikenne pääsee palaamaan normaaliksi.